
ПРОЕКТ НА ДОГОВОР

ДОГОВОР ЗА ДОСТАВКА
№ BG16RFPR001-1.003-0540-C01 /Su-…

 Днес, ......................... г., в гр. София се подписа настоящия договор между: 

1. ПРАЙС ИНТЕРНЕШЪНЪЛ ЕООД, регистрирано в Търговския регистър, воден от Агенция по вписванията, съгласно закона за Т.Р., с ЕИК 131194611, със седалище и адрес на управление: България, гр. София 1784, бул. Цариградско шосе, номер 135, ет.1, представлявано от МАРТИН ИВАНОВ КОКАЛОВ, наричана по-долу „ВЪЗЛОЖИТЕЛ”, от една страна

и 

2. ...................................... със седалище и адрес на управление гр. .........., ул. ..................., ет...., ап.....; вписано в Търговския регистър към Агенция по вписвания под ЕИК ....................., представлявано от ......................, наричано по-долу, „ИЗПЪЛНИТЕЛ”, от друга страна.

Като взеха предвид това, че:
(1) ВЪЗЛОЖИТЕЛЯТ изпълнява проект с наименованието „Внедряване иновативен процес в ПРАЙС ИНТЕРНЕШЪНЪЛ ЕООД“ по Административен договор за безвъзмездна финансова помощ с идентификационен номер BG16RFPR001-1.003-0540-C01. по процедура BG16RFPR001-1.003 „Внедряване на иновации в предприятията“, в рамките на Програма "Конкурентоспособност и иновации в предприятията" 2021-2027, съфинансирана от Европейския съюз и националния бюджет на Република България,
(2) ВЪЗЛОЖИТЕЛЯТ – в качеството си на бенефициент по гореспоменатия договор за безвъзмездна финансова помощ, както и с цел спазването на принципите при разходване на публични средства за публичност и прозрачност, свободна и лоялна конкуренция, равнопоставеност и недопускане на дискриминация, е провел избор с Публична покана на изпълнител с предмет  „ Избор на изпълнител за закупуване на Платформа за управление на профили на клиенти с вградени модулни компоненти за билинг на потребителите и self service portal“, осъществен съгласно изискванията на действащата нормативна уредба в Република България, 

страните се споразумяха за следното:

I. ПРЕДМЕТ НА ДОГОВОРА 

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши дейности по доставка, монтаж и въвеждане в експлоатация съгласно направено предложение от ИЗПЪЛНИТЕЛЯ по проведената процедура за избор на изпълнител с предмет  „ Избор на изпълнител за закупуване на Платформа за управление на профили на клиенти с вградени модулни компоненти за билинг на потребителите и self service portal“, подробно описани в Приложение №1 Техническа спецификация и Приложение №2 Оферта на ИЗПЪЛНИТЕЛЯ с ценово и техническо предложение, неразделна част от настоящия договор.

II. ЦЕНА И НАЧИН НА ПЛАЩАНЕ 

Чл. 2. (1) ВЪЗЛОЖИТЕЛЯТ се задължава да заплати на ИЗПЪЛНИТЕЛЯ общата максимална цена в размер на ………............ (словом.................................…………… ) лева, без ДДС.

(2) Общата максимална цена и съответните единични цени са съгласно направено предложение от ИЗПЪЛНИТЕЛЯ, подробно описано в Приложение №2 Оферта на ИЗПЪЛНИТЕЛЯ с ценово и техническо предложение, неразделна част от настоящия договор.

(3) Цената по член 2 (1) съставлява цялото възнаграждение, дължимо от ВЪЗЛОЖИТЕЛЯ на  ИЗПЪЛНИТЕЛЯ по договора. Тази цена е окончателна и не подлежи на преразглеждане, като в нея са включени всички разходи, свързани с изпълнението на заложеното в офертата (Приложение №2 Оферта на ИЗПЪЛНИТЕЛЯ с ценово и техническо предложение), включително транспортна опаковка на оборудването. При поява на допълнителни разходи, свързани с такси и мита, то те не са предмет на настоящия договор. 

(4) Плащанията по настоящият договор се извършват както следва:
1. Авансово плащане – в размер на 50 % (петдесет на сто) от стойността на договора, платима в 60 (шестдесет) дневен срок след подписване на договора срещу представен от ИЗПЪЛНИТЕЛЯ оригинал на фактура, издадена за стойността на дължимото авансово плащане;
2. Окончателно плащане – в размер на остатъка от 50 % (петдесет на сто) от стойността на договора, платима в 60 (шестдесет) дневен срок след пуск на инсталацията в експлоатация срещу предоставяне на следните документи:
 - двустранен приемо-предавателен протокол за констатиране на пуска в експлоатация и за преминали успешни 72 часови проби (ако е приложимо), надлежно разписани от ИЗПЪЛНИТЕЛЯ и ВЪЗЛОЖИТЕЛЯ;
 - издаден от ИЗПЪЛНИТЕЛЯ оригинал на фактура за стойността на дължимото окончателно плащане.

(5) В издаваните от изпълнителя фактури във връзка с изпълнението на договора за доставка, следва да бъде указано задължително, че разходът се извършва по проект, финансиран с Административен договор за безвъзмездна финансова помощ с идентификационен номер BG16RFPR001-1.003-0540-C01 „Внедряване иновативен процес в ПРАЙС ИНТЕРНЕШЪНЪЛ ЕООД“ с бенефициент ПРАЙС ИНТЕРНЕШЪНЪЛ ЕООД.

(6) Сроковете за плащане се спират, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът е неправомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок до 15 дни след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно формулирана фактура или поисканите разяснения, корекции или допълнителна информация.

(7) Всяко от плащанията по този договор се извършва чрез банков превод в български лева, по следната банкова сметка на ИЗПЪЛНИТЕЛЯ:
Банка:			..............................................................
BIC: 			..............................................................
IBAN (BGN): 		..............................................................


III. СРОК, МЯСТО НА ИЗПЪЛНЕНИЕ, ПРИЕМАНЕ И ПРЕДАВАНЕ НА ОБОРУДВАНЕТО 

Чл. 3. (1) Срокът за изпълнение на дейностите е:
........................ календарни дни в съответствие с посочения срок за изпълнение в Приложение № 2 Оферта на ИЗПЪЛНИТЕЛЯ с ценово и техническо предложение, но не по-късно от срока за изпълнение на Договор за безвъзмездна финансова помощ № BG16RFOP002-2.040-0494-C01/21.02.2020 г.

(2) Място за доставка и предаване на резултата от изпълнение на дейностите по настоящия договор е:
· Гр.Монтана, ул. Трети март№78

(3) Договорената доставка на оборудването може да бъде извършвана при спазване на уговорения в договора срок. Всички рискове и разходи за доставяното по договора оборудване са за сметка на ИЗПЪЛНИТЕЛЯ до момента на приемането им от ВЪЗЛОЖИТЕЛЯ.

(4) Изпълнението на задълженията на ИЗПЪЛНИТЕЛЯ по въвеждане в действие на доставеното оборудване включва и конфигуриране, настройка и пускане в експлоатация, което ще се проведе от ИЗПЪЛНИТЕЛЯ в пълно съответствие с изискванията на ВЪЗЛОЖИТЕЛЯ. При недоказване на заложените функционални параметри (параметри, съответстващи на Приложение №2 Оферта на ИЗПЪЛНИТЕЛЯ с ценово и техническо предложение) при тестовата експлоатация, ВЪЗЛОЖИТЕЛЯТ има право да поиска нов тест или да откаже приемането на доставката.

(5) Изпълнението на дейностите по предходната алинея се удостоверява чрез подписване на двустранен финален приемателно предавателен протокол предоставен от ВЪЗЛОЖИТЕЛЯ след окончателно приемане на доставката и пуска в експлоатация съгласно разпоредбите на този Договор.

(6) Всяко известие, искане, уведомление или друго съобщение, което се предоставя по този Договор, трябва да е в писмена форма. Такова предизвестие, искане или друго съобщение може да бъде предадено лично, с въздушна поща или установена куриерска услуга, на адреса на съответната страна, посочен по-долу, или на такъв друг адрес, който съответната страна е посочила писмено на другата страна към съответния момент, включително и изпратено на посочените по-долу електронни пощи с получен в отговор имейл за потвърждение за получаване на известието:

	ЗА ВЪЗЛОЖИТЕЛЯ: 
ПРАЙС ИНТЕРНЕШЪНЪЛ ЕООД
Адрес: България, гр. София 1784, 
ул. Магнаурска школа 11, ет. 3, офис 314 (бизнес сграда Хайтек парк, БИЦ ИЗОТ) 
Лице за контакт: Станислава Бинева
Електронна поща: sbineva@callflowlab.com
	ЗА ИЗПЪЛНИТЕЛЯ: 
…………………………..
Адрес: ………………………………………………
………………………………………………
Лице за контакт: ………………………………
Електронна поща: ………………………………




IV. ПРАВА И ЗАДЪЛЖЕНИЯ НА ИЗПЪЛНИТЕЛЯ 

Чл. 4. (1) ИЗПЪЛНИТЕЛЯТ се задължава да изпълни предмета на настоящия договор, съгласно обхвата и описанието на дейностите, подробно описани в Приложение № 1 Техническа спецификация и Приложение № 2 Оферта на ИЗПЪЛНИТЕЛЯ с ценово и техническо предложение, неразделна част от настоящия договор, както и в рамките на срока определен в чл. 3, ал. 1 на настоящия договор, за което има право да получи уговореното в чл. 2 възнаграждение.

(2) ИЗПЪЛНИТЕЛЯТ се задължава да информира текущо ВЪЗЛОЖИТЕЛЯ за хода на изпълнението на предмета на договора, както и за евентуално възникнали трудности и предприетите мерки за отстраняването им. 

(3) ИЗПЪЛНИТЕЛЯТ се задължава да пази фирмена тайна по отношение на информацията, която ще получи по време на изпълнението на дейностите, и няма право на нейното официално или неофициално разпространяване без предварително писмено съгласие на ВЪЗЛОЖИТЕЛЯ. 

(4) ИЗПЪЛНИТЕЛЯТ носи цялата отговорност за опазването и съхраняването на документацията по този договор, до окончателното предаване на резултатите от изпълнението на доставката на ВЪЗЛОЖИТЕЛЯ.

(5) ВЪЗЛОЖИТЕЛЯТ има право да отправя препоръки (писмени и устни) към ИЗПЪЛНИТЕЛЯ при констатирани пропуски при изпълнението на дейностите – предмет на настоящия Договор, като ИЗПЪЛНИТЕЛЯТ се задължава да извърши необходимите корекции в срок от 2 (два) работни дни от получаване на препоръките на ВЪЗЛОЖИТЕЛЯ.

(6) ИЗПЪЛНИТЕЛЯТ е длъжен да отстрани за своя сметка всички несъответствия и пропуски по изпълнението на дейностите – предмет на настоящия Договор, установени от ВЪЗЛОЖИТЕЛЯ.


V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 5. (1) ВЪЗЛОЖИТЕЛЯТ се задължава да извърши плащането в размера, по начина и в срока определени в настоящия Договор.

(2) ВЪЗЛОЖИТЕЛЯТ се задължава да осигури достъп на служители на ИЗПЪЛНИТЕЛЯ до помещенията, в които ще се извърши инсталирането и въвеждането в експлоатация на активите, необходимата инфраструктура за функциониране на доставеното оборудване. 

(3) ВЪЗЛОЖИТЕЛЯТ се задължава да оказва съдействие на ИЗПЪЛНИТЕЛЯ в рамките на своята компетентност, при изпълнение на задълженията му по този договор, като му предоставя своевременно цялата информация, необходима за изпълнение на предмета на договора, след предварително искане за това от страна на ИЗПЪЛНИТЕЛЯ.

(4) ВЪЗЛОЖИТЕЛЯТ е длъжен да изпълни задълженията си по приемането на резултатите от дейностите, предмет на настоящия Договор, ако отговарят на договорените изисквания. 


VI. ГАРАНЦИЯ И ГАРАНЦИОННО СЛЕДПРОДАЖБЕНО ОБСЛУЖВАНЕ

Чл. 6. (1) Гаранционното обслужване влиза в сила от датата на подписване на финалния приемателно предавателния протокол съгласно чл. 3, ал. 5 на този Договор.

(2) Срокът на гаранционния сервиз е указан в Приложение №2 Оферта на ИЗПЪЛНИТЕЛЯ с ценово и техническо предложение, като започва да тече от момента на подписване на приемо-предавателен протокол за приемане на съоръжението, съгласно чл. 3, ал. 5 от този Договор.

(3) ИЗПЪЛНИТЕЛЯТ е длъжен да гарантира условията по гаранционното обслужване съгласно оферираното според сроковете и начина, посочен в Приложение №2 Оферта на ИЗПЪЛНИТЕЛЯ с ценово и техническо предложение. 

(4) Гаранцията е предоставена срещу производствени дефекти, с изключение на части, които следствие на нормално износване или нецелесъобразна употреба подлежат на подмяна. Гаранцията не покрива вреди, причинени от неправилна експлоатация на обекта, както и при направени от неоторизирани лица изменения и модификации. Предоставената гаранция покрива замяната на дефекти части, както и подмяната на същите чрез осигуряване на необходимия експертен персонал и заплащане от страна на ИЗПЪЛНИТЕЛЯ за свързаните с подмяната транспортни разходи. Гаранционният срок спира да тече за периода на възникването до отстраняването на повредите. 

(5) ВЪЗЛОЖИТЕЛЯ уведомява писмено ИЗПЪЛНИТЯ за всички възникнали дефекти в периода на гаранцията. 

VII. ГАРАНЦИЯ ЗА ИЗПЪЛНЕНИЕ НА ДОГОВОРА
Чл. 7. (1) Изпълнителят представя гаранция за изпълнение на договора в размер на.................................................. ( .............................................. ), представляваща 5 % (пет на сто) от стойността на договора. Видът на гаранцията - парична сума, банкова гаранция или застраховка се избира от Изпълнителя.
(2) В случай, че ИЗПЪЛНИТЕЛЯТ избере да внесе гаранцията за изпълнение на договора под формата на парична сума, тя се превежда преди сключване на договора по банковата сметка на ПРАЙС ИНТЕРНЕШЪНЪЛ ЕООД, както следва:
Банка: ...
IBAN: ...
(данните ще бъдат попълнени при подписване на договора)
(3) В случай, че ИЗПЪЛНИТЕЛЯТ избере да внесе гаранцията за изпълнение на договора под формата на банкова гаранция, то същата следва да бъде издадена от българска банка, с която банката писмено и безусловно да се задължи да плати на ПРАЙС ИНТЕРНЕШЪНЪЛ ЕООД при предявяване, сумата на гаранцията за изпълнение на договора. Срокът на банковата гаранция следва да бъде 30 календарни дни след срока на действие на договора, предвиден в чл. 3, ал. 1. Оригиналът на банковата гаранция се представя преди сключване на договора.
(4) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:
1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора. 
Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.
(5) Гаранцията за изпълнение на Договора се освобождава в 20-дневен срок от изтичане на срока му на действие и окончателното му изпълнение.
(6) В случай на прекратяване на Договора по вина на ИЗПЪЛНИТЕЛЯ, гаранцията за изпълнение на Договора не се възстановява.
(7) В случай на неизпълнение от страна на ИЗПЪЛНИТЕЛЯ, на задължения по този Договор, ВЪЗЛОЖИТЕЛЯТ си запазва правото да задържи съответна част от гаранцията за изпълнение на Договора.
(8) ВЪЗЛОЖИТЕЛЯТ освобождава гаранцията без да дължи лихви за периода, през който средствата законно са престояли при него.

VIII.ОТГОВОРНОСТИ И САНКЦИИ 

Чл. 8. (1) При неспазване на сроковете за изпълнение, описани в чл. 3 на настоящия Договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер 90% (деветдесет процента) от стойността на Договора.

(2) При забавяне на плащането по договора от страна на ВЪЗЛОЖИТЕЛЯ, същият дължи на ИЗПЪЛНИТЕЛЯ неустойка в размер на 0,1% (нула цяло и едно на сто) от неизплатената сума за всеки забавен ден, но не повече от 50 % (петдесет на сто) от нея.

(3) При неспазването на условията и сроковете за извършване на гаранционна поддръжка, време за реакция и отстраняване на проблеми, заложени в Оферта на ИЗПЪЛНИТЕЛЯ с ценово и техническо предложение – Приложение №2, неразделна част от този Договор, ИЗПЪЛНИТЕЛЯТ дължи по 10,000 лв. (десет хиляди лева) неустойка за всеки настъпил инцидент.

(4) Всички санкции и неустойки по настоящия договор се изчисляват и дължат в лева без ДДС и стават дължими в срок от 3 (три) календарни дни след констатиране на причината поради която се дължат.

IX. ПРЕКРАТЯВАНЕ НА ДОГОВОРА 

Чл. 9. (1) ВЪЗЛОЖИТЕЛЯТ има право да прекрати договора във всеки момент със 7-дневно предизвестие до ИЗПЪЛНИТЕЛЯ в следните случаи:  
(а) когато ИЗПЪЛНИТЕЛЯТ не изпълнява задълженията си по договора; 
(б) когато ИЗПЪЛНИТЕЛЯТ не изпълнява в приемлив срок писмено уведомление на ВЪЗЛОЖИТЕЛЯ, изискващо да се поправи пропуск или неуспех да изпълни задълженията си по договора, в резултат на което се застрашава неговото точното и навременно изпълнение;
(в) когато ИЗПЪЛНИТЕЛЯТ откаже или пренебрегне да изпълни писмено нареждане на ВЪЗЛОЖИТЕЛЯ; 
(г) когато ИЗПЪЛНИТЕЛЯТ прехвърли правата и задълженията си по договора или сключи договор с поддоставчици без да е упълномощен от ВЪЗЛОЖИТЕЛЯ;
(д) в случай, че ИЗПЪЛНИТЕЛЯТ изпадне в банкрут или бъде обявен от съда в несъстоятелност, или съдът постанови управление на имуществото му от синдик, или започне преговори с кредиторите си за обезпечаване на вземанията им, или извършва дейността си под контрола на синдик, попечител или управител, назначен в полза на кредиторите му, или бъде обявен в ликвидация; 
(е) когато срещу ИЗПЪЛНИТЕЛЯ бъде постановено окончателно съдебно решение по дело за нарушения на професионалната етика; 
(ж) в случай че ИЗПЪЛНИТЕЛЯ е виновен за професионално нарушение, доказано по какъвто и да било начин и доказуемо от страна на ВЪЗЛОЖИТЕЛЯ; 
(з) когато ИЗПЪЛНИТЕЛЯТ е осъден с влязла в сила присъда за измама или акт на корупция, участвал е в престъпна организация или във всякаква друга незаконна дейност, която накърнява финансовите интереси на Общността;
(и) когато ИЗПЪЛНИТЕЛЯТ е обвинен в сериозно нарушение на договора и неизпълнение на задълженията по договор по друга процедура за доставки или грантова схема, финансирана от бюджета на Общността;
(й) в случай на организационна промяна, водеща до промяна на юридическото лице, характера или управлението или контрола на ИЗПЪЛНИТЕЛЯ, освен ако тази промяна не е отразена в договора чрез съответно допълнение към него (допълнително споразумение);
(к) всякаква друга законова невъзможност, възпрепятстваща изпълнението на договора;

(2) Прекратяването на договора не засяга други права на ИЗПЪЛНИТЕЛЯ и ВЪЗЛОЖИТЕЛЯ по договора. ИЗПЪЛНИТЕЛЯТ не отговаря за забава при прекратяване на договора, без да се засяга отговорността на същото основание, която вече е възникнала. 

(3) ВЪЗЛОЖИТЕЛЯТ е длъжен, предавайки известието за прекратяване на договора, да даде указания за вземане на мерки от ИЗПЪЛНИТЕЛЯ за прекратяване на доставката и за ограничаване на разходите до минимум. 

(4) В случай на прекратяване на договора от страна на ВЪЗЛОЖИТЕЛЯ, последният има право на обезщетение от ИЗПЪЛНИТЕЛЯ за загубите, които е претърпял.

(5) Прекратяване на договора във връзка с разпоредби от договора за безвъзмездна финансова помощ  на ВЪЗЛОЖИТЕЛЯ. 
(а) Във връзка с чл. 11 „Прекратяване на договора“ и т.11.3 „б“ от Общите и административни разпоредби към договора за безвъзмездна финансова помощ (Приложение 3 към настоящия Договор), ВЪЗЛОЖИТЕЛЯТ има право дa прекрати настоящия Договор без предизвестие и без да изплаща каквито и дa било обезщетения на ИЗПЪЛНИТЕЛЯ, в случай на нередност от страна на ИЗПЪЛНИТЕЛЯ, в случай, че е налице подозрение в измама съгласно чл. I от Конвенцията за защита на финансовите интереси на Европейската общност, корупционни действия, участие в престъпни организации или всякакви други неправомерни действия в ущърб на финансовите интереси на Европейската общност.
(б) Страните не отговарят за неизпълнение на задълженията си по договора, дължащо се на извънредни обстоятелства (force major), възникнали след датата на уведомяване на ИЗПЪЛНИТЕЛЯ за възлагането на договора или датата на влизане на договора в сила, ако това стане по-рано. 
(в) С термина "извънредни обстоятелства" се обозначават природни бедствия и други индустриални смущения и събития от извънреден характер, терористични актове, обявени или не обявени войни, блокади, бунтове, вълнения, епидемии, свличания на земни маси и срутвания, земетресения, бури, гръм, наводнения и отнасяне на почва, граждански безредици, експлозии и други непредвидими и непредотвратими събития, които са извън контрола и волята на страните. 
(г) Без оглед на уговорките, съдържащи се в настоящия договор, ВЪЗЛОЖИТЕЛЯТ не може да иска обезщетение за вреди в предварително уговорен размер или да прекрати договора на основание на неизпълнение, ако и доколкото забавата на ИЗПЪЛНИТЕЛЯ или неизпълнението на задълженията му по договора се дължи на извънредни обстоятелства. Аналогично, без оглед на уговорките, съдържащи се в настоящия договор, ВЪЗЛОЖИТЕЛЯТ не дължи лихви за забава и обезщетения за неизпълнени задължения или, в случай на прекратяване на договора от ИЗПЪЛНИТЕЛЯ, на основание неизпълнение на договора от негова страна, ако и доколкото забавата или неизпълнението на ВЪЗЛОЖИТЕЛЯ се дължи на извънредни обстоятелства.
(д) Когато страните са на мнение, че е настъпило извънредно обстоятелство, което може да повлияе върху изпълнението на задълженията им, те са длъжни незабавно да уведомят за това другата страна по договора, като посочат конкретните обстоятелства, вероятната им продължителност и очаквания ефект. Ако не получи писмени указания от ВЪЗЛОЖИТЕЛЯ, ИЗПЪЛНИТЕЛЯТ е длъжен да продължи да изпълнява задълженията си по договора, доколкото това е възможно. 
(е) Ако извънредните обстоятелства (force major) продължат повече от 25 календарни дни, всяка от страните има право да прекрати договора с три дневно предизвестие до другата страна, независимо от евентуално удължение на срока за изпълнението, дадено на основание на извънредните обстоятелства. Ако при изтичане на срока на предизвестието извънредните обстоятелства все още са налице, съгласно изискванията на националното законодателство, приложимо към договора, той се прекратява и страните се освобождават от задълженията си по него.
(ж) ИЗПЪЛНИТЕЛЯТ има право да прекрати настоящия договор без да дължи неустойка само в случаите на извънредни обстоятелства (force major), описани подробно в чл. 8.
(з) ИЗПЪЛНИТЕЛЯТ  има право да прекрати настоящия договор без да дължи неустойка, в случаите когато ВЪЗЛОЖИТЕЛЯТ не изпълнява съществени договорни задължения и не предприема мерки за тяхното изпълнение в определен срок.
(и) ИЗПЪЛНИТЕЛЯТ  има право да прекрати настоящия договор без да дължи неустойка, в случаите когато ВЪЗЛОЖИТЕЛЯТ изпадне в неплатежоспособност или е обявен в несъстоятелност от съответния съд. 

Х. ДОПЪЛНИТЕЛНИ УСЛОВИЯ 

Чл. 10. Управляващият орган, предоставящ безвъзмездна финансова помощ по Договор за безвъзмездна помощ № BG16RFOP002-2.040-0494-C01/21.02.2020 г. с ВЪЗЛОЖИТЕЛЯ, не е страна по настоящия Договор и не носи отговорност за вреди от какъвто и да е характер, настъпили в следствие неизпълнение на настоящия Договор. Носенето на отговорността се определя съгласно действащото законодателство. 

Чл. 11. ИЗПЪЛНИТЕЛЯТ декларира че е запознат и приема, че условията на членовете 3, 4, 5, 6, 11.3 „б” и  чл. 14 от Общите условия, приложение към Договора за безвъзмездна финансова помощ № BG16RFPR001-1.003-0540-C01 се отнасят и за него. Общите условия са част от настоящия договор, посочени в Приложение №3 Общи условия към финансираните по Програма "Конкурентоспособност и иновации в предприятията" 2021-2027 договори за предоставяне на безвъзмездна финансова помощ. 

Чл. 12. Страните по договора декларират, че са запознати с разпоредбите на членове 3, 4, 5, 6, 11.2 „б“ и чл. 14 от Общите условия към финансираните по програма „Конкурентоспособност и иновации в предприятията“ 2021-2027 административни договори за предоставяне на безвъзмездна финансова помощ , Приложение 3 към настоящия договор.

Чл. 13. Страните могат да разгласяват при възможност факта, че Проекта се съфинансира от Европейския фонд за регионално развитие и Република България.

Чл. 14. Страните се задължават при поискване да предоставят на оторизираните национални и европейски одиторски и контролни органи в срок цялата необходима информация, отнасяща се до изпълнението на настоящия Договор и да им оказват необходимото съдействие при извършването на одити, проверки и/или разследвания.

Чл. 15. Страните могат да изменят и допълват клаузите на този договор с двустранни допълнителни писмени споразумения само след писмено съгласуване с Управляващият орган, предоставящ безвъзмездна финансова помощ по Договор за безвъзмездна помощ BG16RFPR001-1.003-0540-C01 с ВЪЗЛОЖИТЕЛЯ. 

Чл. 16. Споровете във връзка с този Договор, които не са били уредени по взаимно съгласие, ще се отнасят за решаване към Арбитражния съд при Българската търговско-промишлена палата – гр. София, съобразно правилника на арбитражния съд.

Чл. 17. Настоящият Договор е изготвен на български език и е подписан в два еднообразни екземпляра, всеки от които оригинал и всички заедно представляват един и същ документ. При необходимост от създаването на превод на договора на друг език, при противоречия между двата езикови варианта, предимство ще има българската езикова версия.


Неразделна част от настоящият договор са следните приложения: 

Приложение №1 Техническа спецификация 

Приложение №2 Оферта на ИЗПЪЛНИТЕЛЯ с ценово и техническо предложение

Приложение 3: Общи условия към финансираните по програма „Конкурентоспособност и иновации в предприятията“ 2021-2027 административни договори за предоставяне на безвъзмездна финансова помощ


Приложение №3 Общи условия към финансираните по Оперативна програма „Иновации и конкурентоспособност“ 2014-2020 договори за предоставяне на безвъзмездна финансова помощ (актуални към датата на подписване на настоящия Договор).

Настоящият договор е съставен и подписан в 2 (два) еднообразни екземпляра - по един за всяка от страните.


ВЪЗЛОЖИТЕЛ:..............................			ИЗПЪЛНИТЕЛ:.........................
МАРТИН ИВАНОВ КОКАЛОВ,				....................................................
Управител,						....................................................

